Seletuskiri

Narva Linnavalitsuse määruse eelnõu „Linnavara kasutusse andmisel üüritasu arvestuse metoodilise juhendi kinnitamine“ juurde
Narva Linnavolikogu 21.03.2019. a määrusega nr 4 kinnitati „Välireklaami paigaldamiseks linnavara kasutusse andmise kord“ (edaspidi Kord).
Vastavalt Korra § 17 lõikele 3 juhul, kui linnavara antakse kasutusse välireklaami paigaldamiseks ilma avaliku enampakkumise läbiviimiseta, tasu arvestatakse vastavalt kehtivale „Üüritasu arvestuse metoodilisele juhendile“.
Vastavalt Narva Linnavalitsuse 25.02.2016 määrusele nr 7 „Linnavara kasutusse andmisel üüritasu arvestuse metoodilise juhendi kinnitamine“ on kehtestatud kasutusse antava linnaterritooriumi 1 m² pinna tariif kuus 0,35 eurot. Tariifi konkreetne suurus sõltub linnaterritooriumi tsoonist, kommunikatsioonidega varustatusest ja kasutusalast. Arvestuslikule tariifile lisandub tasu territooriumi hoolduse eest, mis on arvestatud jooksva aasta kulude kalkulatsiooni alusel.
Käesoleval ajal puudub eelnimetatud juhendi „Kasutusala“ osas mõiste „välireklaam“.

Vastavalt Korra § 5 lõikele 2 juhul, kui välireklaam paigaldatakse linnale kuuluvale maa-alale, on vaja taotluses esitada asukoha skeem ja kasutatav pindala (vähemalt 2 m² ühe statsionaarse reklaamikandja kohta).
Minimaalne tasu kesklinnas ühe reklaamikandja kohta on 4,62 eurot/kuus, teistes asukohtades – 3,85 eurot/kuus.

Küsimust arutati Narva Linnavalitsuse linnavarakomisjoni koosolekul 12.04.2019. a (protokoll nr 5), kus võeti vastu järgmise otsuse:

1. Soovitada Narva Linnavalitsuse Linnamajandusametil kehtestada linnaterritooriumi kasutusala koefitsient välireklaami paigaldamiseks suuruses 5,0.

2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.
Lähtudes Narva Linnavolikogu 21.03.2019 a määrusega nr 4 kinnitatud “Välireklaami paigaldamiseks linnavara kasutusse andmise korra“ vastuvõtmisest ning vajadusest täiendada „Linnavara kasutusse andmisel üüritasu arvestuse metoodilise juhendi kinnitamise“ lisas punkti 3.3. „Kasutusala“ reaga „Välireklaami paigaldamine – 5,0“, teeb Narva Linnavalitsuse Linnamajandusameti varade osakond ettepaneku esitada Narva Linnavalitsuse istungile ”Üüritasu arvestusse metoodilise juhendi linnavara kasutusse andmisel“ uus redaktsioon  määruse vastuvõtmiseks.

